
VENOVANIE 


Doplníme 

Nostalgia je tvoj obľúbený pocit 


Chutí ti zakázané ovocie tvojej mysle 
Ponáraš sa v minulosti 
zabúdaš na prítomnosť 
a budúcnosť ti je ľahostajná 

Tvoje oči nasledujú tiene 
Čítam v nich ako ti to všetko chýba 
vzkriesiť chceš včerajšok 
moja úbohá, nežiješ 

Viem ako šepká minulosť 
Viem ako vyzerá svetielko v dialkach 
Zatiaľ čo sa usmievaš do tmy 
Miznú hviezdy z tvojho neba 

Mesačné svetlo ukrýva brieždenie 
dovoľ slnku vyjsť 
Namaľuj naše šťastie 
kriedou upletenou 
zo slnečného svitu 

Nostalgia je tvoj obľúbený pocit 


Rve sa vo mne 
ani zviera 
ani pohroma 
Iba hrdosť zranená 
keď viem a neviem 
prečo ... 

ale pre niečo viac 
bola duša zrodená 

Básnik 


Blázon, čo sláčikom 
z nervových vlákien 
Na vlastných šľachách 
predlaktia... 
komponuje 
vlastnú hudbu 

Básnik 


Aký náklad nesie loď 
na jednu plavbu? 
plaví sa po riekach 
v neochvejnej viere 
nepotrebujúc prístav 
ani more? 

Peklo v duši mám 


Ústa doširoka otvorené 
kričiac bez jediného tónu 
symfóniu utrpenia 
bolesťou horí moja duša 
plačem a neviem to zastaviť... 
čo rodí sa v mojej hlave 
ako zlo, ako číre zlo 
páli ma zaživa 

kladivom búra mozaiku pokoja 


16 


Peklo v duši mám 


Ty si Ja a Ja som Ty v nich 
postavili sme chrámy 
zo sľubov a odhodlania 
veríme 

že oni sú naša spása 
sme starobilý gryfovia, čo 
svoj poklad strážia 

Spliesť ich v jedno 
ukovať v nich železo? 
Čiou to bude vinou 
že sme mali plány 
čo do vienka im dali 
naše staré mamy. 

Ako sa to dá 
zmieriť sa s tým 
že II est mort 
nie je potupa 

Smrť Holuba 


A hľa, neumrel 

nevyhnutnosť dostala odklad 
v sklenenej klietke bezmocný stál 
slamky sa chytal 
ako blázon bez rozmyslu 
krídlami šialene trepotal 

Istý som si bol 
že kým sa vrátim 
len schúlené pierko nájdem. 

A hľa, mýlil som sa 
cestu von si našiel 
k svojmu šťastiu, či smole? 

Smrť Holuba 


S výhľadom na život 
pozerá v okamihu 
To oko bez viečka 
na prítomnosť... 
Sklenená klietka 
odrazí budúcnosť 
a trepotajúc krídlami 
sa všetko do seba 
zrúti 

Oko bez viečka 
nezavrie, nemôže 
prestať pozerať 
na vlastnú smrť 

Bolestivé túlanie sa 


Za letmý pohľad 
tvrdou menou platím 
meter po metri 
zarezáva sa bolesť do tela 
krok slzou striedam 
čas zakliaty vo vačku nosím 

krásu už nevnímam 
budovy sú len tieňmi 
ľudia zmizli 
kroky nerátam 
bolesť preklínam 
kolko sĺz ešte, vypotiť musím? 

Bolestivé túlanie sa 


Nápady ťa bolia 
až na kosť 
Lebo vieš ako 
veľmi sila 
okamihu 
vryje sa ti 
do slabín, 
a do albumu 
sentimentu 
pridáš zárez 
spečatený krvou 

Ududraný muž 


Nespokojnosť mnou lomcuje 
hudba ustáva 
zima sa pod kožu vkráda 
a Ja? Stále kráčať musím 
aby som videl 
tisíc krát videné 
aby som cítil 
už precítené 
aby som našiel 
to čo už tajomným nie je 
aby som počul 
epilóg ohratého tónu ... 

Ududraný muž 


Potešiť tvojho ducha, 
postaviť ti Rím 
vyspievať symfóniu 
a utkať talár z kníh 
Všetko ti chcieť dať 
a stále padať 
na milión krát, 
nechať sa bičovať 
Pretože tak 

Krása mojej ženy 


V momentoch zubatého času 
sledujem to čo na tebe milujem 
kombináciu krásy, dôstojnosti 
a čohosi 

čoho pôvodcom som ja, 
no nie som na to hrdý 

Krása môjho muža 


Okom zachytený 
pod čiernou plachtou 
na sklíčko zorničky 
zvečnený obraz 
a navždy len odraz 
okamihu. 

Už nikdy rovnaký 
a predsa mi stále známy 
blízky a dôverný. 

Ideme sa najesť 


Nechávaš mi volbu 
ktorú nechcem využiť 
Nechávam ti volbu 
ktorú nechceš?... využiť 

Ruku v ruke 
slobodný kráčame 
nerozhodnúc bez volby 
tak rozhodne, 
hladný ostávame 

Ideme sa najesť 


Prastarý duch lovca 
zahniezdil niekde dole 
a núti ma ku krvavému 
rituálu 
Odetá v koži 
ovenčená trofejami 
s bojovým maľovaním 
rútim sa za svojim 
predátorskym inštinktom 
Tasím svoju zbraň 
PIN: 9009 

Havran za chrbtom 


Dávaj si pozor na to, čo si praješ... 
Šepkám, 

„Hej havran, poď bližšie", 
zlomím tvoje čierne slová, 
poď bližšie havran, 

tvoja čierna dráždi oči čo milujú slnko 
Havran, je čas, čas zomrieť 
z dialky pozeráš 
desíš moju ženu 
Tvoj život za pokoj mojej ženy? 
Urobíme dohodu? 

Stúpaš vo vetre, letíš preč 
Krásny, ...to nemôžem poprieť 

Havran za chrbtom 


Barikádu komínov 
strážia operenci bez hlasu 
len vejáre krídel šuchocú 
proti slnku a v kruhu 
sa vracajú na pozície 
prichádza deň 

Rozbité hodinky 


Rozsypaný čas na ruke nosím 
hodnota môjho času 
v zrniečkach skla a kovu 
sa za mnou stráca 

Stratil som čas 
Ja plačem, 
ale čas nie, 
čas nemá čas plakať 

Rozbité hodinky 


Poškriabaný 

obitý 

bez remienku 
čas mi visí na vlásku 
rozbil sa vjednom okamihu 
a môj súkromný časopriestor 
potrebuje čas 
možno to spraví 
časovrat 

Po nábreží 


Ja tvorím tvoje sny 
Ty ma posielaš kúpiť mlieko 
Ja hľadím hore,... unesený krásou 
Ty ťaháš ma pod lampu,... z tmy 

Po nábreží 


Mecenáši, bádatelia, géniovia 
monarchovia a velikáni 
Po kamienkoch plebsu bez mena 
cestou nikoho 

k lesklým obeliskom s vyrytým menom 
klaňať sa pomníkom 

Princ na bielom koni 


Jazdí si krajinou 
chuderku si hľadá 
čo očarí ho naučeným úsmevom 
a prižmúreným pohľadom 

Jazdí krajinou 
princ na bielom koni 
každá slečna po ňom túži 
každá ho s túžbou čaká 

Jazdí krajinou 
v snoch ... 

čaká ich na miestach 
kde ho NECHODIA hľadať 

Princ na bielom koni 


Na večné veky a nikdy inak 
žiť šťastne až na veky 
s rozkročenou náručou 
zbierať trofeje skúseností 
aby si mu 

pošepla cudné slová 
nepoškvrnenej panny 

Já jsem to neudélal 


Leží s rukami popri tele 
opaľuje svoje čierne štice 
deku zobákom napráva 
vystrašený papagáj 
Smejem sa do očí 
tvár odvráti 
a puk, lehátko v čudu 
hlavu dole dá a 
pozerá kto sa pozerá 
Nenápadne si zbalí veci 
unavený slnkom 
postaví sa a zašomre 
„Já jsem to neudélal" 

Já jsem to neudélal 


Čo sa stalo? 

Čo to prasklo? 

Ani neviem ako sa to stalo 
zrazu trápne ticho 
úškľabok sem 
a oči tam 
Je to zas jeden 
chlap čo 
„nič neudélal" 

Otázky biológie 


Naprogramované správanie 
skrývajúce sa vo vlastných rozhodnutiach 
Preferencie a volby 
dávno vzorcami definované 

Namyslené Ja 

oklieštené plotom domýšľavosti 
o slobodnej mysli 
a vlastnej dôležitosti 

Otázky biológie 


Tak trochu krásky 
a tak trochu lásky 
trochu vína na perách 
odhalené zadky 
to je mimo nás 
Teraz je to duo 
čo sa kochá v kráse 
bez prísľubov v hlase 
vyryje si zase 
prostú prísahu 
spečatenú časom 

Popoludnie v Gellérte 


Poučená o archetypoch 
vysvetlila si mi ako poznať pevné prsia 
Sledujeme štyri čierne grácie 
čo v ohrade zavreli s nami 

Muži sa predháňajú v smiešnosti 
ako vtáčiky pred plodnými samičkami 
„Aha drahá,... aký som šikovný" 
a ukazujú iným samcom nevľúdnu tvár 

Ja smejem sa do očí 
nestrácam čas hrami 
počítam hviezdy v očiach mojej ženy 
s prižmúrenými očami 

Popoludnie v Gellérte 


Hanbím sa, že telom 
hanobím majestát doby 
a trochu cudne hľadím 
na plebs jak dvíha sa 
z vody necudne vrtiac 
zadkom, keďje čas sa modliť 
a ďakovať okolnostiam 
že mohli sem vkročiť 

Boh neserie / Prebudenie 


Obmedzenosť nepozná žiadne obmedzenia 
v krásnych obrazoch i sochách skrytá 
ľudská nadutosť, hlúposť 
i prekliata pýcha 

Obrazom klameš, 
mysľou upretý na nich 
zaspávaš 
Podobný Bohu? 

Klaniaš sa veciam! 

K modlám sa upínaš 
mená im dávaš. 

Boh neserie / Prebudenie 


A predsa Je 
a keď Je musí 
a môže 
a možno smie 
Byť a nebyť 
a stále musieť 
byť, pretože 
nemusí nebyť. 
Ten ktorý Je 
a nič viac 
nepotrebuje 

Má pevné prsia 


Piesok hladím brvami 
rozdiely hľadám 
Čo popisuješ presvedčivo 
ja pod zvrškom badám 

Ako v ulite skrútený 
pevnosť poprsia sú jeho ručičkami 
Čas! bavlna neskryje na tele ženy 
i keď pomáha jej rukami 

Má pevné prsia 


Proti Newtonovi je bezmocná 
a sila stará ako zem sama 
ťahá, tlačí a strká ju 
dole 

Len ona stále stojí 
antická mladosť 
Venuša dneška 
s mramorovým pohľadom 
tá, čo má pevné prsia 

Tvoj archetyp 


Morská víla 
ktorú si treba zaslúžiť 
s krídlami pevne 
vo vode stojíš 

Plachtíš k nebu 
krásna ako mozaika 
dobrého čo v tebe vidím 
zasnená stáť neostávaš 

Tvoj archetyp 


Vystavený v galérii 
umenia 

Tváriš sa vznešene 
Prototyp starých 
ideálov, zabehnutých 
fráz 

Dívaš sa na nebo 
cítiš to mámenie 
niečo blízke v ňom 
premyslené tam 
potierajú Arché 
vzniká nový typ 

Chodím 

Behám 

Cítim 

Vidím 


Míňam veky ulicami 
odtlačky do kameňov vtláčam 

Trip 


Ešte raz pošliapať históriu 
a potom opäť a znovu 
Pohladiť starobylý majestát 
japonským fotoaparátom 
a vzdať hold ešte raz 
a cvak, cvak, cvak 
a ďalšie miesto stalo sa zbierkou 
ani tu sa nezastavil čas 

Manželstvo v sobotu 


Túžba 

navzájom 

sa 

opotrebovať. 

Manželstvo v sobotu 


Je sľubom nad sľuby, 
a ten kto nesľúbi 
Ten predsa neľúbi 

Manželstvo v nedeľu 


Slnečné svetlo 
zmiešané 

s nekonečnými variáciami 
nehy 

Manželstvo v nedeľu 


Ryjeme diétami! 
Dva silné piliere 
Ani nie do vody, 
Ani nie do hliny, 
Staviame z mramoru, 
Staviame zo žuly. 

Manželstvo v pondelok 


Držíš moje srdce 
nad hlavou 
v rukách 
ako svoju trofej 

Tvoje 

nečakané slová 
kričia 

do mojich očí 

Manželstvo v pondelok 


Je ako víchrica, 
vezme nás za ruky 
a všetko porúča 

Manželstvo v utorok 


Chuť eufórie 
na mojom jazyku, 
žijeme vo výškach 
Počúvam tvoje cibuľové tajomstvá 
Odkrývaš ich postupne 
list po liste 

Manželstvo v utorok 


Je búrkou v duši 
vyvráti všetko 
čo sa v duši tuší. 

A na bojovom poli 
len TICHO ticho stojí 

Manželstvo v stredu 


Videl som oheň 
v priestore medzi líniami 
dvoch táborov 
Medzi nami 

Manželstvo v stredu 


Ako slepé blúdi dňami, 
ako hluchonemé 
ukazuje posunkami 

Manželstvo vo štvrtok 


Husle šepkajú tichú pieseň 
a svoje nádherné modré kukadlá 
opieraš o mňa 
Ja som šťastný, 

Ty počúvaš naliehavé, dojemné kvílenie 
Kým spánok 
zavrie nám oči 

Manželstvo vo štvrtok 


Vlastnej podoby sa bojí 
A nejako ide... 

Ona ku nemu sa skloní, 
on ku nej - vie čo treba 
bez jediného slova 

Manželstvo v piatok 


Si to Ty, 

čo si urobila môj život jedinečným 
Neveril som v spriaznené duše 
kým som ťa nežil 


Dnes na koži 
vyškriabem si slová lásky 
nie, nemaj strach, 
to nebolí 

Manželstvo v piatok 


Rve sa! 

Ani zviera, ani pohroma 
možno bola slabá 
dnes je scelená 

Verím 


Ja stále verím 
Dúfam 
A prosím 

Nech zakvitnete dobrým kvetom 
Nech modlitby neodveje vietor 
Nech v uzlíkoch života 
šťastie nájdete 
a áno, ten dobrý nepokoj... 
Nech sprevádza sekundy, minúty, 
hodiny i roky Vaše 
Nech v ulitách času 
semeno dlátom 
zasejete 

Verím 


Verila som, 

zahľadená do nášho sveta 
s bázňou sa modlila a ďakovala. 
Často prosila a sebe sľubovala. 
Každé ráno som vyvierala 
a večer už len vytekala 
aby ma to nepribilo k zemi. 

V nepokoji sa utiekala, 
s bázňou sa modlila a ďakovala 
a prosila a prosila: 

„Buď vôľa tvoja! 

Prosím, buď vôľa naša." 

Keď noc klope na vankúše 


Inhibítor života 
Ako takého 
Nadmiera rozumu 
Nedostatok implicitného? 

Narácie moderných modiel 
Konzum prizmu diktuje 
Staré príbehy o archetypoch 
Čas rozprávkovým chlpom 
maľuje 


66 


Keď noc klope na vankúše 


Prianí by som mnoho mala. 

Aj sa trochu hanbím za ne, 
keďv noci jemne spájam dlane 
a uháňam Boha poslepu. 

Ľalie do železa sadím 


Len jedinú vec 
na srdce Vám kladiem 
Nech Semper Fidelis 
na kostiach i v mäse 
vyryté máte 

Ľalie do železa sadím 


V uzlíčku ódy a slávne epopeje, 
hrdinov a dobyvateľov maľujem 
do vašich jemných tvári. 
Vznešené ideály a zabudnuté dary. 
Som vašou sudičkou 
nesiem dobré správy. 

Ja s rodinou 
som rád 


Kadoslav Rochallyi 


Čas s bratom 


Pohľad a Úsmev 
zdieľajú 

v tichej kontemplácií 
hľadia si do očí 
čas?! 

Nemerajú 

Velký úsmev pokrčil tvár 
Pokoj von 

i dovnútra obrátený 

Urobil som tak málo 


Ak chceš darovať 
musíš niečo mať 
Ak chceš šťastie dať 
musíš ho sám mať 

Plačem, 

keď sa má smiať 
Nenávidím, 
keď sa má milovať 
Keď kričia áno, 
ja kričím nie 

a naopak 

Navštevujem spomienky 


Slzy i úsmevy 

Krásne i tie, čo nie až tak veľmi 
Navštevujem 

schované medzi nádychmi 
Spomienky 

čo robia ma tým čím som 

Opakovanie 


Fibonaciho postupnosti 
variácie existujúceho 
záblesk potencie 
Parmenidovo "mysliteľné" 

Výron génia 

zastavený schémami života 
vibrácie každodennosti 
zabudnutý v opakovaní 

Márnivý pokoj 


Milosrdenstvo pre oheň, 
vášeň pre vášeň? 

Žité farby pod kožou maľované, 
žitie svetlom presvetlené? 

Trúchliť nad východom slnka? 
Nie, 
nie, 

to nebudeme 

Moja obeta a čia spása? 


Účinne úprimný 
Posledný svojho druhu 
Ako kameň hodený do jazera 
Pretekám cez svoje vlny 

Rytmus medzi rozmermi 


Naše pery hovoria 
našim vlastným jazykom 
obaja v nádeji 
atrament dlátom napísaný 
na večnosť 
požehnaní 

2Í 

Kaligrafia 


Zatváram oči 
Aby som videl 
Do ruky beriem kocku ľadu 
Plameň vdychujem 

Búrka 


Milujem keď ma bičuje 
Svojimi krídlami 
Milujem keďjej pot 
Steká mi po tvári 
Milujem keďspočiniem 
V jej chladnom objatí 

2Í 

Hymna 


Dušu zo železa 
Štyri oči mám 
Ruky čo milujú 
no 

vodu a krv nemiešam 

Reťaze skované slobodou 
Tie, 

a len tie 
rozdávam 

Rapsódia konečnosti 


Na záhrade, za domom 
šnúru babôčok 
vánok vyrušil 
farebný dážď 
k nebu sa vzniesol 

Zrkadlo nostalgie 


Na autogramiádu mojej duše 
Nikto neprišiel 
Pretože všetci pozvaní 
ostali v škatuli spomienok 

Tak vravel 


Milujem sa s tvojím svetlom 
Ja, nepochopené zviera 
čo nezná hraníc 
Čo dostalo tú česť 
Vidieť lano medzi tvojím 
a mojím svetom 

Moja milovaná sestrička 


Srdce čo sa rozveselí 
Srdce čo našlo svoje tempo 
Moje zamknuté pery 
sa po dlhom čase 
usmievali 

Kaligrafia 

z tehlového domu 


Gabriela Kochallyi 


Vojna 


Za čiernymi okuliarmi 
prezrádza ťa gamba, 
že dívaš sa na mňa 
Vojna pohľadov 
dívame sa na seba, 
možno sa mýlim 
a je to len odveta. 

Identita 


Mnohí sú bez mena 
desiac sa sveta. 
Nechám sa tetovať. 
Je čierne na koži 
už nie som dieťa. 
Ja som JA! 
Podpísaná identita, 
podčiarknutá, 
kurzíva, 
tučná. 

Tebe 


Chýbaš mi len čo zavrieš dvere. 

Neviem kam a prečo, 
pretože nejak zo zotrvačnosti 
strácam sa v sebe. 

Ráno i večer čakám, 
strácam i hľadám 
túlam sa v tebe. 

Dieťa 


Bez poškvrny rodíš sa 
s vrodenou škvrnou 
prvotného hriechu, 
vzdávaš sa dedičného daru 
darujúc Danajský dar. 

Odraz 


Som zrkadlom tvojej povahy 
odraz čo dych vyrazí, 
vtedy keď nečakáš, 
že niekto sa pozerá, 
vtedy keď zviera vyviera. 

Som hlavou v tvojej hlave, 
odrazom povahy pravej. 

Umenie 


V galérii sveta opájam sa dokonalosťou 
som maliar čo namaľoval Rím, 
staviteľčo vystaval pyramídu básni. 
Som básnik čo napísal ódu na teba 
sochár čo objavil tretí rozmer 
Som filozof, čo objavil tajomstvo stvorenia. 
Som obdarená darom tvorenia 
rýdzo a pomaly bez znetvorenia. 

Ruby 


Moja júnová opera, 
červené tango 
plné spomienok na detstvo. 
Stretnutie s tebou 
zavialo mi vôňu 
stratených prianí 
keď stala som sa pani. 
Júnová ľalia rečou nemou 
pripomína mi čas 
než stala som sa mamou. 

V spálni 


Keď vzlietne noc pritúlim sa k tebe, 
nastane ticho, v ktorom počujem 
ako tvrdo padá únava. 
Výhovorky neuznáva, hlava sa vzpiera 
ale už spím, 

možno to zajtra dokončím. 

O AUTOROCH 


Gabriela Rochallyi - g - Narodená v roku 1984 v Košiciach. 
Absolventka Prvého slovenského gymnázia v Revúcej. 

Po maturite študovala Slovenskú filológiu na Filozofickej 
fakulte Prešovskej univerzity v Prešove. Literárnej tvorbe 
sa venovala už od základnej školy. Prvé úspechy dosiahla 
v niekolkých literárnych súťažiach počas štúdia na gymnáziu 
a následne publikovala svoje práce v časopise Rak. 


Radoslav Rochallyi -X- Narodený v roku 1980 v Bardejove. 

Po maturite študoval filozofiu na Filozofickej fakulte 
Prešovskej univerzity v Prešove. V rokoch 2005-2009 študoval 
a následne ukončil postgraduálne štúdium 
na Prešovskej univerzite. 


